આ ઘટનાની જે વિગતો કેમેરામાં કેદ થઈ છે તેમાં 160 મીટર લાંબા આ પુલનો અેક મોટો ભાગ પાણીમાં તણાઈ જતો નજરે પડે છે. આ અંગે અધિકારીઓએ જણાવ્યું કે આ ઘટનામાં પુલના 10 પિલર અને 76 મીટર ભાગ પાણીમાં વહી ગયો છે. આ પુલ હિમાચલના નુરપુર જિલ્લાના પાડોશી રાજ્ય પંજાબને સાંકળતા મુખ્ય માર્ગ પર બનેલો હતો અને આ માર્ગ પર સતત વાહનવ્યવહાર ચાલુ રહે છે, જોકે આ ઘટના બાદ તંત્રએ ત્વ‌િરત કાર્યવાહી હાથ ધરતાં કોઈ જાનહાનિ થઈ નથી. આ પુલમાં આગળના જ દિવસે પુલના પિલરમાં તિરાડ પડી ગઈ હતી અને તેના કારણે આ પુલ પરથી વાહનોની અવરજવર બંધ કરાવી દીધી હતી, જેના કારણે કોઈ મોટી દુર્ઘટના સર્જાતાં રહી ગઈ હતી.